Ir-Regolament tal-Kummissjoni (KE) Nru 3115/94
ta' l-20 ta' Dicembru 1994
li jemenda l-Annessi I u II tar-Regolament tal-Kunsill (KEE) Nru 2658/87 dwar in-nomenklatura ta' tariffi u statistika u dwar it-Tariffa Doganali Komuni
IL-KUMMISSJONI TAL-KOMUNITAJIET EWROPEJ,
Wara li kunsidrat it- Trattat li jistabbilixxi l-Komunità Ewropea,
Wara li kunsidrat ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffi u l-istatistika u dwar it-Tariffa Doganali Komuni, u partikolarment l-Artikoli 9 u 12 tiegħu [1],
Billi r-Regolament (KEE) Nru 2658/87 stabbilixxa nomenklatura ta' oġġetti, hawn imsejħa ’in-nomenklatura magħquda, biex taqdi, fl-istess ħin, il-ħtiġijiet kemm tat-Tariffa Doganali Komuni u kemm ta' l-istatistika tal-kummerċ barrani tal-Komunità;
Billi hemm il-ħtieġa li tiġi emendata n-nomenklatura magħquda biex tipprovdi għal:
- tibdil fil-ħtiġijiet li joħorġu mill-politika dwar l-istatistika jew kummerċ, partikolarment bħala riżultat tad-Deċiżjoni tal-Kunsill li ġġib fis-seħħ flimkien l-atti li jimplimentaw ir-riżultati tal-Uruguay Round ta' negozjati kummerċjali [2] multilaterali u r-Regolament tal-Kunsill dwar xi miżuri li jirriżultaw mill-konklużjoni ta' negozjati skond l-Artikolu XXIV:6 u miżuri oħra li jkunu meħtieġa għal simplifikazzjoni akbar [3],
- il-ħtieġa biex testi jiġu allineati jew iċċarati;
Billi l-Artikolu 12 tar-Regolament (KEE) Nru 2658/87 jirrikjedi li l-Kummissjoni kull sena, trid tadotta permezz ta' regolament, li japplika mill-1 ta' Jannar tas-sena ta' wara, verżjoni sħiħa tan-nomenklatura magħquda flimkien ma’ l-iskala awtonoma u konvenzjonali dwar dazji tat-Tariffa Doganali Komuni, kif jirriżulta mill-miżuri adottati mill-Kunsill jew mill-Kummissjoni [4]
Billi jinħtieġ li tiġi aġġornata l-lista fl-Anness II tar-Regolament (KEE) Nru 2658/87 dwar miżuri speċifiċi tal-Komunità kif imsemmijin fl-Artikolu 2 ta' dak ir-Regolament biex jiġi kunsidrat l-iżvilupp tal-miżuri tal-Komunità li jistgħu jaffettwaw it-Taric;
Billi l-miżuri li jipprovdi għalihom dan ir-Regolament jaqblu ma’ l-għan tat-Taqsima dwar in-Nomenklatura tat- Tariffi u Statistika tal-Kumitat Kodiċi tad-Dwana,
ADOTTA DAN IR-REGOLAMENT:
Artikolu 1
l-Annessi I u II tar- Regolament (KEE) Nru 2658/87 qed jiġu b'dan sostitwiti bl-Annessi ta' dan ir-Regolament.
Artikolu 2
L-iskali awtonomi u konvenzjonali ta' dazji elenkati fl-Anness I, Parti 3, Taqsima I, l-Anness II, għandhom jissostitwixxu l-iskali korrispondenti ta' dazji elenkati fl-Anness I, Parti 2 (l-iskeda ta' dazji tad-dwana), mid-data deċiża mill-Kunsill fil-qafas li jimplimenta kull ftehim li ntlaħaq fl-Uruguay Round ta' negozjati ta' kummerċ multilaterali.
Artikolu 3
Dan ir-Regolament għandu jidħol fis-seħħ fl-1 ta' Jannar, 1995
Dan ir-Regolament għandu jorbot fl-intier tiegħu u jkun direttament applikabbli għall-Istati Membri kollha.
Magħmul fi Brussel, l-20 ta' Diċembru, 1994